CELEX: 32005R1050
Language: mt
Date: 2005-07-05 00:00:00
Title: 1050/2005/KE: Regolament tal-Kummissjoni (KE) Nru 1050/2005 tal- 5 ta' Lulju 2005 li jemenda r-Regolament (KE) Nru 2377/1999 li jistabbilixxi l-istandards ta’ marketing tal-asparagu

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               202
            
         REGOLAMENT TAL-KUMMISSJONI (KE) Nru 1050/2005
   tal-5 ta' Lulju 2005
   li jemenda r-Regolament (KE) Nru 2377/1999 li jistabbilixxi l-istandards ta’ marketing tal-asparagu
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex (1), u b’mod partikolari l-Artikolu 2(2) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 2377/1999 (2) jistabbilixxi l-istandard tal-marketing tal-asparagu. L-Anness għal dak ir-Regolament, fil-parti li tittratta r-rekwiżiti minimi ta' kwalità, jistipula li r-rimjiet jistgħu jinħaslu, imma mhux jingħaddsu biex jixorbu l-ilma.
            
         
               (2)
            
            
               Hija prattika komuni f’dan is-settur li r-rimjiet tal-asparagu abjad jitqegħdu fl-ilma bis-silġ qabel ma jiġu ppakkjati, biex ma jitħallewx jieħdu lewn roża.
            
         
               (3)
            
            
               Għaldaqstant, biex din il-prattika tittieħed in kunsiderazzjoni, għandha tkun emendata d-dispożizzjoni dwar ir-rekwiżiti minimi f’dak li jirrigwarda l-ħasil mhux f'loku.
            
         
               (4)
            
            
               Ir-Regolament (KE) Nru 2377/1999 għandu għalhekk jiġi emendat skont dan.
            
         
               (5)
            
            
               Il-miżuri pprovduti f'dan ir-Regolament huma skont l-opinjoni tal-Kumitat ta’ Ġestjoni għall-Frott u l-Ħaxix Frisk,
            
         ADOTTAT DAN IR-REGOLAMENT:
   Artikolu 1
   L-Anness għar-Regolament (KE) Nru 2377/1999 għandu jiġi emendat skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 5 ta' Lulju 2005.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 297, 21.11.1996, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 47/2003 (ĠU L 7, 11.1.2003, p. 64).
   
      (2)  ĠU L 287, 10.11.1999, p. 6. Ir-Regolament kif emendat l-aħħar bir-Regolament (KE) Nru 907/2004 (ĠU L 163, 30.4.2004, p. 50).
   
      ANNESS
      Fil-punt A (Ħtiġijiet minimi) tat-Titolu II (Dispożizzjonijiet dwar kwalità) tal-Anness għar-Regolament (KE) Nru 2377/1999, it-tielet inċiż għandu jitbiddel b'dan li ġej:
      
                  “—
               
               
                  ħieles minn ħsara kkawżata mill-ħasil jew mit-tberrid mhux f'loku,”.